
 „Проучване качеството на водата и седиментите в  Силистренския сектор на река Дунав“
Научна област –химия и екология
Разработването на настоящия проект е провокирано от поканата ми за участие в обучение по проект СИМОНА - Система за Информация, Мониторинг и Оценка на Качеството на Седиментите за подпомагане на транснационалното сътрудничество за съвместно управление на водите на река Дунав. Това е и целта на проекта. 
Използвайки всичко, което научих при тези обучения, реших да направя свое собствено проучване на качеството на водата и седиментите в Силистренския сектор на река Дунав. За целта се обърнах с молба за съдействие към различни институти на БАН – Института по обща и неорганична химия, Геологическия  институт, Института по органична химия и фитохимия, а също така помолих за повече информация и научния консултант по проект SIMONA  д-р Гьозо Джордан. 
Дейностите по проекта включваха вземането на проби за вода и седимент от три пункта на реката. Анализът на пробите бе извършен в Института по обща и неорганична химия и Геологическия институт на БАН, а също така и от ИАОС – Русе. На този етап от работата  имам резултати и обобщения, свързани със замърсяванията от неорганичен произход. Предстои такива изследвания да направя и за органични замърсители. Чрез работата си искам да призова за опазването на реката.

